钦定古今图书集成/理学汇编/文学典/第112卷 > 黄朝相 > 杜大成
## 钦定古今图书集成/理学汇编/文学典/第112卷 > 黄朝相 > 杜大成

按《列朝诗集》，大成字允修，金陵人。其先安道，以栉工
侍高皇帝，官至太常卿。允修幼嗜声诗，长解音律，善
画禽虫花木，埽除一室，焚香酌醴，以待四方之士，自
号为“山狂生”，人亦以称之。盛仲交言：太常与蒋恭靖
用文暨陈秋碧、史卧痴，皆世居冶城之麓，二百馀祀，
蒋、杜跻大官，而陈、史有声艺苑，皆得冶城山川灵秀
“之气盛”，亦冶城人也。